एक साल की जमा पर अब 6.40 प्रतिशत ब्याज मिलेगा जबकि इसके पहले 6.25 प्रतिशत था। वहीं दो साल से 10 साल की जमा पर ब्याज दर 6.50 प्रतिशत होगी, जो पहले 6.25 प्रतिशत थी। अब वरिष्ठ नागरिकों को 7 प्रतिशत ब्याज मिलेगा, जो पहले के 6.50 प्रतिशत से ज्यादा है। ये दरें बुधवार से लागू होंगी। स्टेट बैंक ने अपनी अधिसूचना में कहा है, 'ब्याज की प्रस्तावित दरें ताजा जमा और जमा की गई राशि की मेच्योरिटी का नवीकरण कराने पर लागू होंगी।' स्टेट बैंक ने 1 करोड़ रुपये से ज्यादा की बड़ी जमा पर भी ब्याज दरें 25 से 75 आधार अंक बढ़ाई हैं, जो मेच्योरिटी की अवधि के मुताबिक अलग अलग है।